અમેરિકાના રાષ્ટ્રપ્રમુખ ડોનાલ્ડ ટ્રમ્પે શુક્રવારે જણાવ્યું કે તેમનું વહીવટી તંત્ર ઉત્તર કોરિયાના નેતાઓના સંપર્કમાં છે. ટ્રમ્પે સંકેતા આપ્યા હતા કે કિમ જોંગ ઉન સાથેની 12 જૂનની બેઠક ટળી છે પરંતુ આ બેઠક હજુ પણ યોજાવાની સંભાવના છે. વ્હાઈટ હાઉસમાં પત્રકારો સાથે વાતચીત દરમિયાન ટ્રમ્પે કહ્યું કે, ‘અમે જોઈ રહ્યા છીએ શું થાય છે. અમે તેમની સાથે વાતચીત કરી રહ્યા છીએ.’ નોંધનીય છે કે અગાઉ ગુરુવારે વ્હાઈટ હાઉસે એક પત્ર જાહેર કરીને ડોનાલ્ડ ટ્રમ્પ અને કિમ જોંગ ઉનની બેઠક રદ થઈ હોવાનું જણાવ્યું હતું.